हमारे संपूर्ण भारतीय समाज के लिए समान आदर्श के रूप में भगवान श्रीरामचन्द्र जी को को उत्तर से लेकर दक्षिण तक सभी लोगों ने स्वीकार किया है।आपको ये जानकर हैरानी होगी कि गुरु गोविंदसिंहजी ने भी रामकथा लिखी है।पूर्व की ओर कृतिवास रामायण तो वहीं महाराष्ट्र में भावार्थ रामायण चलती है। और हिन्दी में गोस्वामी तुलसी दासकृत श्रीरामचरितमानस सर्वत्र प्रसिद्ध है। सुदूर दक्षिण में महाकवि कम्बन द्वारा लिखित कम्ब रामायण अत्यंत महत्वपूर्ण भक्तिपूर्ण ग्रंथ है।स्वयं गोस्वामी जी ने रामचरितमानस में राम ग्रंथों के विस्तार का वर्णन किया है- ।।नाना भांति राम अवतारा।रामायण सत कोटि अपारा॥